open-index/open-wikipedia-markdown huggingface dataset:
IPhone 17

**iPhone 17** je smartfón vyvinutý a uvedený na trh spoločnosťou Apple. Je to iPhone devätnástej generácie, ktorý nasleduje po iPhone 16. Zariadenie bolo oznámené spolu s drahšími iPhone 17 Pro a 17 Pro Max a iPhone Air počas Apple Eventu v Apple Parku v Cupertine v Kalifornii 9. septembra 2025 a bude dostupné 19. septembra 2025.

## Špecifikácie

### Logika
iPhone 17 používa nový systém na čipe Apple A19. Obsahuje nový sieťový čip N1 navrhnutý spoločnosťou Apple, čo je súčasťou trendu spoločnosti Apple znižovať závislosť od siete Broadcom.

iPhone 17 tiež odstraňuje možnosť 128 GB úložiska, ktoré bolo k dispozícii u jeho predchodcu, iPhonu 16, čím sa stáva prvým základným modelom iPhonu, ktorý sa dodával iba s 256 GB a 512 GB úložiskom s cenami začínajúcimi na 799 dolároch.ň

### Displej
iPhone 17 má väčší 6,3-palcový OLED displej a dynamickú obnovovaciu frekvenciu ProMotion 120 Hz, čo predstavuje jeho debut v modeli iPhonu, ktorý nie je Pro.

Displej používa rozlíšenie 2622 x 1206 s hustotou 460 pixelov na palec. iPhone 17 tiež podporuje funkciu Always-On Display.

### Fotoaparát
iPhone 17 používa 48-megapixelový systém fotoaparátov Dual Fusion s hlavným objektívom Fusion s rozlíšením 48 megapixelov a ultraširokouhlým objektívom Fusion s rozlíšením 48 megapixelov. To umožňuje 12-megapixelové zábery s 2x priblížením a optickou kvalitou s použitím hlavného objektívu fotoaparátu.

Predný fotoaparát využíva 18-megapixelový fotoaparát Center Stage s funkciou Dual Capture, ktorý umožňuje používať predný fotoaparát v akejkoľvek orientácii a vytvárať buď krajinársku, alebo portrétovú fotografiu na základe toho, kto je v zábere.

### Zabezpečenie
Počnúc všetkými modelmi **iPhone 17** a iPhone Air, zariadenia založené na A19 a A19 Pro zahŕňajú vynucovanie integrity pamäte (MIE). MIE je neustále zapnutá, hardvérová a operačný systém zameraná na bezpečnosť pamäte, ktorá využíva zabezpečené alokátory pamäte od spoločnosti Apple, rozšírenie Enhanced Memory Tagging Extension (EMTE) v synchrónnom režime a politiky vynucovania dôvernosti značiek. MIE štandardne posilňuje kľúčové povrchy útoku vrátane jadra a viac ako 70 procesov v používateľskej oblasti a zároveň zachováva výkon. Spoločnosť Apple uvádza, že MIE sa zameriava na žoldniersky špionážny softvér tým, že výrazne zvyšuje náklady na komplexné reťazce zneužitia a sťažuje ich vývoj a údržbu.

## Referencie

Kategória:IPhone
Kategória:Mobilné telefóny Apple
Treskoňova ulica (Bytča)

**Treskoňova ulica** je ulica v meste Bytča. Pomenovanie odkazuje na umeleckého maliara Ladislava Treskoňa, ktorý sa do Bytče často vracal. Najvýznamnejšími stavbami občianskej vybavenosti na ulici sú kultúrne centrum a centrum sociálnych služieb.

Ulica je dopravnou cestou, ktorá obojsmerne spája Námestie Slovenskej republiky s Rázusovou ulicou. Ulica je zároveň vyznačeným parkoviskom. Povrch ulice a chodníka je dláždený zámockou dlažbou.

Na ľavej strane ulice je dvojpodlažná stavba, rozdelená na niekoľko funkčných celkov. Väčšinu tvoria bytové domy. Prvú časť tvorí podchod pre chodcov vedúci na zadné parkovisko a Thurzovu ulicu. V priestore je hazardná herňa, drogéria a *Súkromná umelecká škola Yamaha*. V suteréne ďalšej časti sa prevádzkuje reštaurácia *Gallery & apartments*. V zadnej časti ulice je na prízemí kaderníctvo a ulicu uzatvára dnes opustená pobočka Daňového úradu Žilina.

Na pravej strane ulice je niekoľko stavieb. Pokračuje tu stavba, v ktorej prízemí pôsobí *Lekáreň na Námestí* a samostatné mestské sociálne centrum. Centrum v minulosti umožňovalo podchod na ulicu Kragujevských Martýrov. Pozdĺžna časť prízemia centra je krytý chodník.

## Významné budovy
*Dom kultúry v Bytči* je mestské kultúre centrum, na prízemí stavby vľavo uprostred. Tvorí ho premietacia a spoločenská sála s pódiom, šatňou a foyer.

*Centrum sociálnych služieb Jesienka* (dom seniorov) je trojpodlažná budova na malom briežku vpravo. V minulosti bolo v prízemí centra rozľahlé elektro *ASTel Euronics* a sídlila tu armádna správa. Prvé a druhé poschodie tvoria izby s lodžiami, tretím poschodím je podkrovie, okrem ubytovací izieb tu bývala aj spoločenská miestnosť pre klub šachistov (deväťdesiate roky).

## Blízke ulice
* Námestie Slovenskej republiky
* Rázusova ulica
* Thurzova ulica
* Kragujevských Martýrov

Kategória:Ulice v Bytči
Prefiguratívna politika

**Prefiguratívna politika** je spôsob politickej praxe založený na stelesňovaní (čiže „prefigurovaní“) cieľov spoločenského hnutia priamo v jeho organizačných formách a každodenných metódach. Vychádza z presvedčenia, že existuje priama súvislosť medzi prostriedkami, ktoré hnutie používa, a výsledkami, ktoré môže dosiahnuť. Spočíva preto v budovaní alternatívnych, kontrahegemonických inštitúcií a vzťahov už počas samotného procesu mobilizácie, v rámci existujúcej spoločnosti. Na rozdiel od revolučných stratégií, ktoré sa najskôr usilujú o uchopenie štátnej moci – aj za cenu dočasného popierania vlastných zásad – a až následne sľubujú ich presadzovanie, prefiguratívna politika predpokladá, že žiadaná spoločenská transformácia sa musí odrážať už v praxi hnutia.

## Referencie

Kategória:Politika
Fenidón

**Fenidón** je organická zlúčenina primárne využívaná ako vývojka pri vyvolávaní fotografií. Je päť- až desaťkrát silnejší než metol a je schopný dosiahnuť rovnaké výsledky za kratší čas a zároveň pri nižšej koncentrácii. Takisto má nízku toxicitu a na rozdiel od niektorých iných vývojek nespôsobuje pri kontakte s kožou dermatitídu. Ako vývojka sa typicky používa v spojení s hydrochinónom na čiernobiele fotografie a najlepšie funguje pri nižšom pH.

## História
Fenidón pôvodne patentovala firma Ilford 24. februára 1953. Tento patent však už vypršal. Zlúčenina bola prvýkrát pripravená už v roku 1890, ale až v roku 1940 objavil J. D. Kendall jej redukčné vlastnosti. Priemyselná výroba fenidónu vo veľkom merítku však bola možná až od roku 1951.

## Reaktivita
Fenidón je redukčné činidlo. Premieňa sa na *N*-fenylhydroxypyrazol. V kyslých podmienkach sa oxiduje, čím sa prenášajú elektróny na halogenidy striebra, napríklad bromid strieborný, ktoré sa nachádzajú na filme. Na základe toho sa strieborné katióny redukujú za vzniku kovového striebra:

### Výroba
Fenidón možno pripraviť zahriatím fenylhydrazínu s kyselinou 3-chlórpropánovou.

### Enzýmový inhibítor
Fenidón je takisto inhibítorom cyklooxygenázy a lipoxygenázy a blokuje syntézu kyseliny arachidonovej, ktorá sa účastní tvorby zápalov u syndrómu systémovej zápalovej odpovede a nervového poškodenia u záchvatov spôsobených kyselinou kainovou.

## Referencie

## Iné projekty

## Zdroj

Kategória:Laktámy
Kategória:Fenylové zlúčeniny
Kategória:Fotografické chemikálie
Majstrovstvá Európy vo futbale žien 1993

**Majstrovstvá Európy vo futbale žien 1993** bol 5. ročník Majstrovstiev Európy vo futbale žien. Konali sa v Taliansku. Majsterkami Európy sa stali Nórky, ktoré porazili domáce Talianky. Tento ročník bol posledným až do roku 2017, ktoré nevyhralo Nemecko.

## Formát
V kvalifikácii bolo 23 národných tímov rozdelených do 8 skupín, v 7 skupinách boli 3 tímy a v jednej skupine 2 tímy. Víťazné tímy zo skupín postúpili do druhého vyraďovacieho kola (štvrťfinále), ktoré sa hralo dvojzápasovo, doma a vonku. V semifinále a finále sa hral už len 1 zápas. Porazené tímy zo semifinále hrali o 3. miesto.

## Kvalifikácie

## Pavúk

### Semifinále

### O 3. miesto

### Finále

## Štatistiky

### Najlepšie strelkyne
**2 góly**

* Susan Mackensie

**1 gól**

* Hanne Nissen
* Maren Meinert
* Heidi Mohr
* Carolina Morace
* Birthe Hegstad
* Anne Nymark Andersen

## Referencie

## Zdroj

Kategória:Futbal v 1993
1993
Kategória:1993 v Taliansku
Codex Iustinianus

[náhľad|Stredoveký rukopis Codex Iustinianus s glosami od [Accorso|Accursia, 1225, dnes: Universiteit Gent Universiteitsbibliotheek, Gent, Belgicko]]

**Codex Iustinianus** (iné názvy: **Justiniánsky kódex**, **Justiniánsky Kódex**, **Justiniánov Kódex**, cit. skr. **C.**, **CI.**, **C.I.**, **Cod. Iust.**) je prameň rímskeho práva, zbierka konštitúcií vytvorená z poverenia cisára Justiniána I. Tvorí súčasť kodifikácie známej ako Corpus iuris civilis. Kódex obsahuje konštitúcie rímskych cisárov od čias vlády vlády cisára Hadriána (predovšetkým však až konštitúcie od vlády Diokleciána) až po vládu cisára Justiniána. Staršie konštitúcie prevzali kompilátori zo starších zbierok, ktoré prestali byť používané (Codex Hermogenianus, Codex Gregorianus a Codex Theodosianus). Neobsahuje všetky Justiniánove konštitúcie. Tie, ktoré boli vydané po jeho publikácii boli zozbierané iba súkromne a sú známe ako Novellae.

Vyšiel v dvoch, zrejme zásadne odlišných verziách. Práce na prvej verzii sa začali 13. februára 528 (Constitutio Haec quae necessaria) a publikovaná bola 7. apríla 529 (Constitutio Summa rei publicae). Dnes je známa v podstate iba verzia známa ako *Codex Iustinianus repetitae praelectionis* („Codex Iustinianus opätovne vydaný“) alebo ako *Novus Codex Iustinianus* („Nový Codex Iustinianus“). Publikovaný bol 16. novembra 534 (Constitutio Cordi). Zo staršieho Kódexu sa zachovali iba veľmi malé zlomky.

Kódex sa skladá z 12 kníh, ktoré sa ďalej členia na tituly. V jednotlivých tituloch sa nachádzajú konštitúcie. Každá konštitúcia obsahuje *inscriptio* (meno cisára a adresáta), na konci konštitúcie sa nachádzajú mená konzulov a rok vydania konštitúcie.

## Referencie

## Iné projekty

Kategória:Pramene rímskeho práva
Kategória:Právne predpisy v Byzantskej ríši
Kategória:Vzniklo v 534
Kategória:Vzniklo v 529
Blesovský potok

**Blesovský potok** je vodný tok v Podunajskej pahorkatine na území okresu Topoľčany. Je to ľavostranný prítok Lipovníckeho potoka v povodí rieky Nitry s dĺžkou približne 4,5 km a je tokom VII. rádu.

## Priebeh toku
Potok pramení vo výbežku Podunajskej pahorkatiny, v geomorfologickom podcelku Nitrianska pahorkatina a jej časti Bojnianska pahorkatina, severne od Blesoviec, v nadmorskej výške približne  Od prameňa v lokalite Lipnický Ortáš tečie južným, postupne až juhovýchodným smerom, pričom zakrátko vteká do intravilánu obce. Tu priberá menší ľavostranný prítok a onedlho opúšťa obec. Pokračuje mierne zvlnenou pahorkatinou, v lokalite Urbárske sa stáča na juh. V oblasti Kunová sa oblúkom točí západným smerom, vteká do Hajnej Novej Vsi, kde vedie do parku s kaštieľom v jej centre. Tu sa v nadmorskej výške približne  vlieva ľavostranne do Lipovníckeho potoka, ktorý je jedným z prítokov Radošinky. Potok patrí do širšieho povodia rieky Váh.

Potok pramení a hornou časťou preteká územím obce Blesovce, následne pokračuje katastrom obce Hajná Nová Ves. Potok tak preteká iba okresom Topoľčany v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska pahorkatina, Bojnianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Topoľčany
Kategória:Blesovce
Kategória:Hajná Nová Ves
Majstrovstvá Európy vo futbale žien 1995

**Majstrovstvá Európy vo futbale žien 1995** bol 6. ročník Majstrovstiev Európy vo futbale žien, ktoré sa konali od 10. decembra 1994 do 26. marca 1995. Nemecko vyhralo tretíkrát, keď porazilo vo finále Švédsko.

## Formát
V kvalifikácii bolo 29 národných tímov rozdelených do 8 skupín, s 3 alebo 4 tímami v skupine. Víťaz z každej skupiny postúpil do štvrťfinále. Štvrťfinále a semifinále sa hralo dvojzápasovo, doma a vonku a finále sa hralo na jeden zápas o titul Majsteriek Európy. Jeden semifinálový zápas sa hral v roku 1994. Turnaj nemal jedného usporiadateľa a UEFA považuje semifinálové a finálový zápas za súčasť turnaja.

## Kvalifikácia

## Semifinále

### 1. zápas

### 2. zápas

## Finále

## Štatistiky

### Najlepšie strelkyne
**3 góly**

* Lena Videkull

**2 góly**

* Karen Farley
* Heidi Mohr
* Birgit Prinz
* Bettina Wiegmann
* Ann Kristin Aarønes
* Anneli Andelén
* Ulrika Kalte

**1 gól**

* Maren Meinert
* Patricia Brocker
* Linda Medalen
* Kristin Sandberg
* Anita Waage
* Malin Andersson
* Helen Johansson

**Vlastný gól**

* Louise Waller (v zápase proti Nemecku)

## Referencie

## Zdroj

Kategória:Futbal v 1995
1995
Kategória:1995 v Európe
Formula 1 v roku 1953

**Sezóna 1953** bola 4. ročníkom majstrovstiev sveta Formuly 1. Kalendár pretekov obsahoval 9 veľkých cien. Sezóna sa začala Veľkou cenou Argentíny 18. januára a skončila sa Veľkou cenou Talianska 13. septembra 1953. 

Majstrom sveta sa stal po druhýkrát Talian Alberto Ascari jazdiaci za Scuderia Ferrari. Ascari sa stal prvým jazdcom od vzniku šampionátu v roku 1950, ktorý úspešne obhájil svoj titul. Bol to jeho posledný titul, ako aj posledný pre ktoréhokoľvek talianskeho jazdca ku roku 2025.

## Zloženie tímov

## Kalendár

## Výsledky a umiestenie

### Výsledky veľkých cien

### Majstrovstvá sveta jazdcov

## Referencie

1953

Kategória:Šport v 1953
Majstrovstvá Európy vo futbale žien 1997

**Majstrovstvá Európy vo futbale žien 1997** bol 7. ročník Majstrovstiev Európy vo futbale žien, ktoré sa konali v Nórsku a Švédsku. Majstrovstvá Európy sú pravidelný turnaj, ktorý organizuje UEFA. Turnaj určí, ktorý národný tím je najlepší v Európe. 

Nemecko vyhralo druhýkrát po sebe a celkovo štvrtýkrát. Francúzsko, Španielsko a Rusko malo v tomto ročníku debut na majstrovstvách Európy.

## Formát
Od tohto ročníka nastala zmena v počte zúčastnených tímov turnaja na osem, ktoré postúpili z kvalifikácie 33 tímov. Na turnaji bolo 8 tímov rozdelených do dvoch skupín. Tímy na prvom a druhom mieste v skupine postúpili do semifinále.

### Skupina A

* Švédsko
* Rusko
* Francúzsko
* Španielsko

### Skupina B

* Nórsko
* Dánsko
* Nemecko
* Taliansko

## Kvalifikácia

## Skupinová fáza

### Skupina A

### Skupina B

## Vyraďovacia fáza

### Semifinále

### Finále

## Štatistiky

### Najlepšie strelkyne
**4 góly**

* Carolina Morace
* Marianne Pettersen
* Angélique Roujas

**3 góly**

* Ángeles Parejo

**2 góly**

* Birgit Prinz

**1 gól**

* Lene Terp
* Merete Pedersen
* Isabel Parejo
* Maren Meinert
* Monika Meyer
* Sandra Minnert
* Bettina Wiegmann
* Antonella Carta
* Silvia Fiorini
* Patrizia Panico
* Heidi Støre
* Malin Andersson
* Kristin Jonsson
* Hanna Ljungberg
* Anna Pohjanen
* Victoria Sandell Svensson
* Irina Grigorieva
* Larisa Savina

**Vlastný gól**

* Cécile Locatelli (v zápase proti Švédsku)

## Referencie

## Zdroj

Kategória:Futbal v 1997
1997
Kategória:1997 v Nórsku
Kategória:1997 vo Švédsku
Jana Pilzová

**Jana Pilzová** (* 6. október 1963, Nitra) je slovenská herečka a dabérka.

## Filmografia
### TV seriály

## Dabing
### Filmy
* 1997: *[[Princezná Mononoke]]* – Toki
* 2003: *[[Detektív Poirot: Päť podozrivých]]* – Caroline Craleová
* 2004: *[[V mysli vraha]]* – Lucie Kantorová
* 2004: **' – Veronica Crayová
* 2005: **' – Cora Gallacciová
* 2005: **' – Lady Tamplinová
* 2006: ''[[Divočina (film)|Divočina]]'' – Bridget
* 2008: ''[[Tŕne lásky]]'' – Barbara Forleisová
* 2008: **' – Maureen Summerhayesová
* 2010: ** – Caroline Hubbardová
* 2013: *[[Zlatá klietka]]* – Maria Ribeirová
* 2015: *[[Pietro Mennea: Šíp juhu]]* – Vincenzina Menneaová
* 2016: *[[Vraždy v Avignone]]* – Laurence Ravelová
* 2016: *[[Vraždy v Dunkirku]]* – Janie Rousselová
* 2017: *[[Vraždy v Orléans]]* – Charlotte
* 2017: *[[Vraždy v Štrasburgu]]* – Marianne Mathisová

### Seriály
* 2002: *[[Juanin zázrak]]* – Ana María Pérezová
* 2002 – 2003: *[[Sladká Valentína]]* – Camelia Rivero de Lorenz
* 2004: *[[Divoška Anastázia]]* – Demetria Cruz
* 2006 – 2008: *[[Vladárova nová škola]]* – Yzma
* 2008 – 2013: *[[90210: Nová generácia]]* – Brenda Walshová

## Účinkovanie v divadle

## Ocenenia
* 2024: Prémia Literárneho fondu za postavu babičky Simchy v inscenácii *I Love Mama*
* 2009: Prémia Literárneho fondu za stvárnenie postavy učiteľky v inscenácii *Návšteva starej dámy*
* 2011: Cena Literárneho fondu za stvárnenie postavy Helenky v inscenácii *Plač*
* 2015: Prémia Literárneho fondu za titulnú postavu Marty Brewsterovej v inscenácii *Arzenik a staré dámy*
### Nominácie
* 2000: Zlatá slučka za najlepší dabing

## Referencie

## Externé odkazy
*

Kategória:Slovenské televízne herečky
Kategória:Slovenské divadelné herečky
Kategória:Slovenské dabingové herečky
Kategória:Osobnosti z Nitry
IPhone Air

**iPhone Air** je smartfón vyvinutý a uvedený na trh spoločnosťou Apple, ktorý je súčasťou devätnástej generácie iPhonov. Zariadenie bolo predstavené spolu s lacnejším iPhonom 17 a drahšími iPhony 17 Pro a 17 Pro Max počas Apple Eventu v Apple Parku v Cupertine v Kalifornii 9. septembra 2025. iPhone Air, ktorý nahrádza sériu Plus, predstavuje premenovanú verziu so zameraním na ľahký dizajn a vylepšené funkcie. S hrúbkou 5,6 mm (0,22 palca) je najtenším iPhonom, aký bol kedy vyrobený, a prekonáva 6,9 mm (0,27 palca) hrubý iPhone 6.

## Špecifikácie

### Dizajn
iPhone Air má v porovnaní s hliníkovými modelmi iPhone 17 veľmi tenké titánové telo a je zároveň najľahším z iPhonov A19 alebo A19 Pro. Zadné sklo používa keramický štít, zatiaľ čo predné sklo používa keramický štít 2, ktorý poskytuje 3-krát lepšiu odolnosť proti poškriabaniu. Zadná strana má vyvýšenú časť, v ktorej sa nachádzajú fotoaparáty, reproduktor a základná doska, čo umožňuje viac miesta pre batériu. iPhone Air bude dostupný v štyroch farbách: nebesky modrá, svetlo zlatá, oblačne biela a vesmírne čierna.

### Chipset
iPhone Air obsahuje nový systém na čipe A19 Pro. Čip obsahuje 6-jadrový procesor CPU, 5-jadrový grafický procesor GPU a 16-jadrový neurónový engine. Používa nový modem C1X navrhnutý spoločnosťou Apple a sieťové čipy N1, čo je súčasť trendu spoločnosti Apple navrhovať vlastné podporné čipy. Čip N1 obsahuje Wi-Fi 7, Bluetooth 6 a Thread.

### Fotoaparát
iPhone Air je vybavený 48-megapixelovým fotoaparátom Fusion s jedným objektívom. Keďže nemá ultraširokouhlý objektív, nemá režim makrofotografie a nemôže robiť priestorové fotografie.

Na prednej strane zariadenia sa nachádza 18-megapixelový fotoaparát Center Stage. Predný fotoaparát má prvý štvorcový snímač na iPhone a dokáže rozšíriť zorné pole alebo otočiť z portrétovej do krajinnej orientácie pre skupinové zábery.

### Pripojenie
Vďaka svojej tenkej konštrukcii sa iPhone Air vzdáva konvenčnej fyzickej čítačky SIM kariet v prospech spoliehania sa na eSIM, ktorá ponúka väčšiu bezpečnosť ako bežné SIM karty, pretože sa nedajú ľahko vybrať zo strateného alebo ukradnutého telefónu. iPhony iba s eSIM sa prvýkrát predávali v Spojených štátoch s modelmi iPhone 14 a 14 Pro. Všetky jednotky iPhone Air sa budú predávať s eSIM po celom svete.

### Zabezpečenie
Počnúc všetkými modelmi iPhone 17 a iPhone Air, zariadenia založené na A19 a A19 Pro zahŕňajú vynucovanie integrity pamäte (MIE). MIE je neustále zapnutá, hardvérová a operačný systém zameraná na bezpečnosť pamäte, ktorá využíva zabezpečené alokátory pamäte od spoločnosti Apple, rozšírenie Enhanced Memory Tagging Extension (EMTE) v synchrónnom režime a politiky vynucovania dôvernosti značiek. MIE štandardne posilňuje kľúčové povrchy útoku vrátane jadra a viac ako 70 procesov v používateľskej oblasti a zároveň zachováva výkon. Spoločnosť Apple uvádza, že MIE sa zameriava na žoldniersky špionážny softvér tým, že výrazne zvyšuje náklady na komplexné reťazce zneužitia a sťažuje ich vývoj a údržbu.

## Referencie

Kategória:IPhone
Kategória:Mobilné telefóny Apple
IPhone 17 Pro

**iPhone 17 Pro** a **iPhone 17 Pro Max** sú smartfóny vyvinuté a predávané spoločnosťou Apple Inc. Spolu s iPhone 17 a iPhone Air tvoria devätnástu generáciu iPhonu, ktorá nahradila iPhone 16 Pro a iPhone 16 Pro Max počas Apple Eventu v Apple Parku v Cupertine v Kalifornii 9. septembra 2025 a bude dostupná od 19. septembra 2025.

## Špecifikácie

### Dizajn
Oba modely iPhone 17 Pro sú dostupné v troch farbách: novej kozmickej oranžovej, tmavomodrej a striebornej.

### Logika
iPhone 17 Pro a Pro Max používajú nový systém na čipe Apple A19 Pro. Obsahuje nový sieťový čip N1 navrhnutý spoločnosťou Apple, ktorý je súčasťou trendu spoločnosti Apple navrhovať si vlastné podporné čipy. iPhone 17 Pro je dodávaný s 12 GB RAM.

### Displej
Model Pro má 6,3-palcový displej a Pro Max má 6,9-palcový displej. Oba displeje sú identické s displejmi, ktoré sa používajú v štandardnom iPhone 17 a predchádzajúcej generácii iPhone 16 Pro, s výnimkou, že iPhone radu 17 teraz podporuje jas 3000 nitov.

### Fotoaparát
„Platé“ fotoaparátu bolo po prvýkrát od iPhonu 11 Pro prepracované a obsahuje veľký horizontálny výčnelok fotoaparátu a 4-násobný teleobjektív s „tetraprizmovým“ priezorom namiesto predtým používaného 5-násobného. Nový snímač má však 48 MP, čo umožňuje orezanie snímača na 8-násobný zoom v optickej kvalite. Vďaka tomu majú iPhone 17 Pro a Pro Max najlepší teleobjektív v optickej kvalite zo všetkých iPhonov. Pokles z 5x na 4x umožňuje plynulejšie prechody z úrovní priblíženia 1-4x a snímač vyššej kvality umožňuje optické priblíženie bez digitálneho orezania.

Predný fotoaparát využíva 18 MP fotoaparát v strede záberu s funkciou duálneho snímania, ktorá umožňuje použitie predného fotoaparátu v akejkoľvek orientácii a vytvorenie fotografie na šírku alebo na výšku podľa toho, kto je v zábere. To sa dosiahlo použitím unikátneho štvorcového snímača.

### Zabezpečenie
Počnúc všetkými modelmi iPhone 17 a iPhone Air, zariadenia založené na A19 a A19 Pro zahŕňajú vynucovanie integrity pamäte (MIE). MIE je neustále zapnutá, hardvérová a operačný systém zabezpečená pamäť, ktorá využíva zabezpečené alokátory pamäte od spoločnosti Apple, rozšírenie Enhanced Memory Tagging Extension (EMTE) v synchrónnom režime a politiky vynucovania dôvernosti značiek. MIE štandardne posilňuje kľúčové povrchy útoku vrátane jadra a viac ako 70 procesov v používateľskej oblasti a zároveň zachováva výkon. Spoločnosť Apple uvádza, že MIE sa zameriava na žoldniersky špionážny softvér tým, že výrazne zvyšuje náklady na komplexné reťazce zneužitia a sťažuje ich vývoj a údržbu.

## Referencie

Kategória:IPhone
Kategória:Mobilné telefóny Apple
Otvorená podprsenka

náhľad|Otvorená podprsenka s otvorenými košíčkami
**Otvorená podprsenka** (**s otvorenými košíčkami**;  alebo *open bra*, , , ) je podprsenka, ktorá zospodu podopiera ženské prsníky bez toho, aby zakrývala ich bradavky. Je vystužená drôtom alebo iným tvrdým materiálom, aby prsníkom zabezpečila oporu.

Tento termín sa čiastočne prekrýva s tzv. ouvert podprsenkou, ktorá okrem toho, že prsníkom nezakrýva bradavky tiež neposkytuje podporu prsníkom zdola. Môže ísť aj o nevystuženú spodnú bielizeň, ktorá má v oblasti bradaviek väčšie alebo menšie otvory.

Otvorená alebo ouvert podprsenka zvýrazňuje sekundárny pohlavný znak ženy (prsníky), a preto ju treba odlišovať od podprseniek, ktoré sa dnes bežne nosia a zakrývajú prsníky.

## Referencie

## Iné projekty

## Pozri aj
* shelf bra

## Zdroj

Kategória:Oblečenie
Kategória:Prsník
Lipa na cintoríne v Dobrej Vode

**Lipa na cintoríne v Dobrej Vode** je lipa malolistá, ktorá sa nachádza na cintoríne v Dobrej Vode v okrese Trnava v Trnavskom kraji. Je chránená od 2. marca 2000 podľa Všeobecne záväznej vyhlášky KÚ v Trnave 1/2000 pre svoj kultúrny, historický, krajinotvorný a estetický význam. Je v správe štátnej ochrany prírody CHKO Malé Karpaty.

## Základné údaje

## Referencie

## Pozri aj
* Zoznam chránených stromov na Slovensku

## Iné projekty

Kategória:Chránené stromy na Slovensku
Kategória:Dobrá Voda (okres Trnava)
Kategória:Chránené stromy v Trnavskom kraji
Kategória:Chránené lipy na Slovensku
Kisumu

**Kisumu** je mesto v Keni. Nachádza sa v západnej časti štátu, na severovýchodnom brehu Viktóriinho jazera. Je obchodným, priemyselným a dopravným centrom západnej časti štátu. Je tretím najväčším mestom Kene.

## Dejiny
Mesto bolo založené v roku 1901 ako Port Florence. V meste končila železničná trať Uganda Railway.

## Obyvateľstvo
V roku 1999 bol počet obyvateľov 194 390, v roku 2009 259 258.

## Doprava
Mesto je dôležitou súčasťou prepojenia Viktóriino jazera s Mombasou. V meste je dôležitá železničná stanica. Prístav na jazere nie je aktívny, ale má potenciál. V Kisumu sa nachádza aj medzinárodné letisko.

## Turizmus
Medzi atrakcie mesta patria: Dunga Beach, Kisumu Impala Sanctuary, Kisumu Museum a trhovisko Jubilee Market.

## Galéria

Kisumu town hall.jpg|Radnica
Kisumu City.jpg|Jomo Kenyatta Sports Ground
Kisumu May Fair-2016.jpg|Mesto v auguste 2016
St-Therese-of-Lisieux-Cathedral-RC-Archdiocese-of-Kisumu-Kenya.jpg|Katedrála sv. Terezy z Lisieux


## Referencie

## Iné projekty

## Zdroj

## Externé odkazy
* Oficiálna stránka


Kategória:Mestá v Keni
Kategória:Sídla na Viktóriinom jazere
Jozef Špirko

**Jozef Špirko** môže byť:
* slovenský katolícky kňaz, pedagóg, výtvarný a cirkevný historik (* 1896 – † 1954), pozri Jozef Špirko (historik)
* slovenský podnikateľ, pozri Jozef Špirko (podnikateľ)

Špirko, Jozef
Vozokánsky potok (prítok Hlavinky)

**Vozokánsky potok** je vodný tok v Považskom Inovci a Podunajskej pahorkatine na území okresu Topoľčany. Je to pravostranný prítok Hlavinky v povodí rieky Nitry s dĺžkou približne 3,7 km a je tokom VI. rádu.

## Priebeh toku
Potok pramení na juhovýchodnom okraji Považského Inovca, v geomorfologickom podcelku Inovecké predhorie, na južných svahoch Kukučieho vrchu (), v nadmorskej výške približne  Od prameňa na okraji súvislého lesného porastu tečie južným až juhovýchodným smerom, pričom prechádza do Podunajskej pahorkatiny, jej podcelku Nitrianska pahorkatina a geomorfologickej časti Bojnianska pahorkatina. Zakrátko vteká do intravilánu obce Vozokany, kde priberá malý ľavostranný prítok a pokračuje jej strednou časťou, kde križuje cestu II/499. Opúšťa obec a lemovaný pobrežným porastom pokračuje málo zvlnenou, poľnohospodársky využívanou oblasťou. Juhovýchodným smerom sa dostáva do lokality Brody, kde sa severne od Krtoviec, v nadmorskej výške približne  vlieva pravostranne do Hlavinky, ktorá je prítokom Radošinky. Potok patrí do širšieho povodia rieky Váh.

Potok pramení a preteká iba územím obce Vozokany v okrese Topoľčany v Nitrianskom kraji. V ústi sa dotýka katastra Krtoviec. 

## Referencie

## Pozri aj
* Zoznam vodných tokov v povodí Nitry
* Považský Inovec, Inovecké predhorie
* Podunajská pahorkatina, Nitrianska pahorkatina, Bojnianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Považskom Inovci
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Topoľčany
Kategória:Vozokany (okres Topoľčany)
Nemečiansky potok

**Nemečiansky potok** môže byť:

* prítok Hlavinky v povodí Nitry, pozri Nemečiansky potok (prítok Hlavinky)
* prítok Hrona, pozri Nemečiansky potok (prítok Hrona)
Fantômas (postava)

**Fantômas** je francúzska fiktívna postava, ktorú vytvorili v roku 1910 francúzski spisovatelia Pierre Souvestre a Marcel Allain. Postava zločinca sa objavila okrem viacerých kníh aj vo filmoch, seriáloch či komiksoch rôznych žánrov.

## História kníh a postavy
Fantômas bol hlavnou postavou románového cyklu tridsiatich dvoch zväzkov, ktorý v roku 1911 vytvorili Pierre Souvestre a Marcel Allain a s veľkou publicitou ho vydalo vydavateľstvo Fayard. Romány sa tešili úspechu až do vojny v roku 1914. V deji je Fantômas, anonymný bandita, ktorý stojí za monštruóznymi zločinmi a provokuje políciu, ktorú zastupuje inšpektor Juve. Juve, sprevádzaný novinárom Jérômom Fandorom a jeho snúbenicou Hélène, sa bez úspechu snažia chytiť diabolského zločinca, ktorý vždy unikne na poslednú chvíľu. Úspech kníh zachránil cyklus z roku 1913 od Louis Feuilladeho, ktorý vytvoril päť filmov ságy, ktoré boli široko distribuované po celom svete. Symbolika tohto nekonečného boja medzi dobrom a zlom bola často zosmiešňovaná (napr. komediálna séria Fantomas). Prozaik Raymond Queneau venoval v diele *Bâtons, chiffres et lettres* pútavú štúdiu Fantômasovým zločinom.

## Vyobrazenie postavy

### Filmy
* Päťdielna filmová séria z 10. rokov:
** 1913: *Fantômas*
** 1913: *Juve contre Fantômas*
** 1913: *Le Mort qui tue*
** 1914: *Fantômas contre Fantômas*
** 1914: *Le Faux Magistrat*
* Trojdielna filmová séria zo 60. rokov:
** 1964: *[[Fantomas]]*
** 1965: *[[Fantomas sa hnevá]]*
** 1967: *[[Fantomas kontra Scotland Yard]]*
* Nezávisle filmy:
** 1932: *Fantômas*
** 1947: *Fantômas*
** 1949: *Fantômas contre Fantômas*

### Televízia
* 1980: *Fantômas* (4 dielny seriál)

## Galéria

Súbor:Fantômas est ressuscité ? fascicule n°1.jpg
Súbor:Fantômas - affiche du film de Paul Fejos, 1932.jpg
Súbor:Gino Starace - Fantômas (Souvestre & Allain) - La Main coupée.jpg


## Referencie

## Iné projekty

## Externé odkazy
* Fantomas: An Introduction

Kategória:Fiktívne postavy
Kategória:Filmové postavy
Kategória:Literárne postavy
Kategória:Fiktívni zločinci
Paulo Cezar Costa

Mons. **Paulo Cezar [[kardinál]] Costa** (* 20. júl 1967, Valença, Rio de Janeiro Brazília) je brazílsky rímskokatolícky duchovný kňaz, biskup, ktorý je od decembra 2020 brazílskym arcibiskupom metropolitom. Biskupom je od roku 2010 a v rokoch 2016 až 2020 pôsobil ako biskup São Carlos.

Pápež František ho 27. augusta 2022 vymenoval za kardinála.

## Životopis
Narodil sa 20. júla 1967 v obci Valença v Brazílii. Štúdium filozofie ukončil na seminári Nossa Senhora do Amor Divino v Petrópolise a teológiu na Vyššom teologickom inštitúte arcidiecézy Rio de Janeiro. Následne v rokoch 1996 až 2001 študoval na Pápežskej gregoriánskej univerzite v Ríme, kde získal licenciát a doktorát z dogmatickej teológie. Za kňaza bol vysvätený 5. decembra 1992 v diecéze Valença.

V roku 1993 pôsobil ako farský vikár v Paraíba do Sul; v rokoch 1994 až 1996 farár farnosti Sao Sebastiao dos Ferreiros vo Vassouras; v rokoch 2001 až 2006 farár farnosti Santa Rosa de Lima vo Valença; v rokoch 2007 až 2010 riaditeľ a profesor Katedry teológie na Pápežskej katolíckej univerzite v Rio de Janeiro (PUC-Rio) a v rokoch 2006 až 2010 rektor Interdiecézneho seminára Paulo VI a riaditeľ Filozofického a teologického inštitútu Paulo VI v Novom Iguacu.

## Biskup
Dňa 24. novembra 2010 ho pápež Benedikt XVI. vymenoval za titulárneho biskupa Oescu a pomocného biskupa arcidiecézy Rio de Janeiro. Biskupskú konsekráciu prijal 5. februára 2011. V júni toho istého roku bol menovaný do Komisie pre náuku viery Brazílskej biskupskej konferencie. Bol generálnym vikárom arcidiecézy a viedol predmestský vikariát, pričom zastával rôzne administratívne funkcie; bol členom univerzitnej rady PUC-Rio a Fundacao Mantenedora Padre Anchieta; a vyučoval na Arcidiecéznom seminári a PUC-Rio.

Pápež František ho 22. júna 2016 vymenoval za biskupa São Carlos. Do úradu bol ustanovený 6. augusta. Dňa 20. apríla 2020 bol menovaný za člena Pápežskej komisie pre Latinskú Ameriku a 4. júla 2020 za člena Pápežskej rady pre jednotu kresťanov.

Pápež František ho 21. októbra 2020 vymenoval za metropolitného arcibiskupa Brazílie. Do úradu bol ustanovený 12. decembra.

V rámci Brazílskej biskupskej konferencie je členom Stálej rady a Biskupskej komisie pre kultúru a vzdelávanie. V novembri 2019 bol zvolený do rady konzultačných biskupov, ktorí riadia prácu latinskoamerickú a karibskú biskupskú radu.

## Kardinál
27. augusta 2022 ho pápež František vymenoval za kardinála – kňaza s titulárnym kostolom *Santi Bonifacio ed Alessio*. Zúčastnil sa ako kardinál – volič na pápežskom konkláve v roku 2025, na ktorom bol zvolený pápež Lev XIV..

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Brazílski kardináli
Kategória:Brazílski rímskokatolícki biskupi
Kategória:Brazílski rímskokatolícki arcibiskupi
Kategória:Brazílski rímskokatolícki kňazi
Kategória:Absolventi Pápežskej univerzity Gregoriany
Breitling

**Breitling** je švajčiarsky výrobca hodiniek. 

Spoločnosť so sídlom v Grenchene a založená v Saint-Imier vyrába hodinky a časomery takmer nepretržite od roku 1884. Breitling vyrába prevažne hodinky s chronometrickou certifikáciou s témami inšpirovanými pilotmi a lietadlami. Zameriava sa najmä na relatívne veľké hodinky, často s chronografickými komplikáciami. Breitling ponúka mechanické aj quartzové hodinky.

Všetky hodinky Breitling sa vyrábajú vo Švajčiarsku, pričom odtiaľ pochádza aj väčšina komponentov. Strojčeky použité v hodinkách Breitling sú chronometricky certifikované organizáciou COSC. Od roku 2009 sa Breitling stal takzvaným výrobcom, ktorý vyrába chronografický strojček navrhnutý, vyrobený a zostavený výlučne interne, kaliber B01.

## Referencie

## Iné projekty

Kategória:Podniky vo Švajčiarsku
Kategória:Značky hodiniek
Kategória:Podniky založené v 1884
Metol

**Metol** je soľ *N*-metylaminofenolu, kde protiiónom je síranový anión. Táto bezfarebná soľ sa používa pri vyvolávaní fotografií, hlavne monochromatických.

## Syntéza a rozklad
Existuje niekoľko spôsobov prípravy *N*-metylaminofenolu. Vzniká napríklad dekarboxyláciou ''N''-4-hydroxyfenylglycínu. Taktiež ho možno pripraviť z hydrochinónu a metylamínu.

Metol je arén bohatý na elektróny a ľahko sa rozkladá peroxidom vodíka.

## Použitie
Metol sa používa ako vývojka pri vyvolávaní fotografií. Je však zložité vytvoriť roztok s vysokou koncentráciou Metolu a preto sa Metol komerčne zvyčajne dodáva v práškovej podobe. Vývojka obsahujúca Metol a hydrochinón sa označuje ako MQ vývojka. U MQ vývojky dochádza k vyvolaniu fotografií rýchlejšie, než keby sa sčítala rýchlosť jednotlivých súčastí (spolu tieto látky fungujú lepšie, než každá samostatne alebo než by sa dalo očakávať pri ich zmiešaní). Táto kombinácia má všestranné použitie – úpravou množstva Metolu, hydrochinónu, použitého pH a iných parametrov možno dosiahnuť širokú škálu rôznych odtieňov.

## História
V roku 1891 zistil Alfred Bogisch, ktorý vtedy pracoval pre chemickú spoločnosť vlastnenú Juliusom Hauffom, že metylovaný ''p''-aminofenol umožňuje rýchlejšie vyvolanie fotografií než obyčajný *p*-aminofenol. Hauff uviedol túto látku na trh ako vývojku. Presné zloženie Metolu od Bogischa a Hauffa nie je známe, ale pravdepodobne bol *p*-aminofenol metylovaný v orto pozícii (teda ako *p*-amino-*o*-metylfenol) a nie na aminoskupine. Po nejakej dobe sa ako „Metol“ začal označovať *N*-metylovaný variant a *o*-metylovaný variant sa prestal používať. Podnik Aktien-Gesellschaft für Anilinfabrikation (AGFA) predával túto zlúčeninu pod názvom „Metol“ a tento názov sa neskôr stal najbežnejším označením tejto chemikálie.

Keďže Metol sa používa ako vývojka už viac ako 100 rokov a často ho používajú amatérski fotografi, existuje mnoho dôkazov, že Metol môže pri dotyku spôsobovať zdravotné problémy. Najčastejšie ide o lokálnu dermatitídu na rukách a predlaktiach. Taktiež existujú dôkazy, že spôsobuje alergickú kontaktnú dermatitídu.

## Referencie

## Iné projekty

## Zdroj

Kategória:Fotografické chemikálie
Kategória:Fenoly
Kategória:Aromatické amíny
Kategória:Organické zlúčeniny síry
Severovýchodná zem

náhľad|Severovýchodná zem zachytená družicou
**Severovýchodná zem** () je neobývaný ostrov v Severnom ľadovom oceáne a druhý najväčší ostrov súostrovia Špicbergy.

## Geografia
Ostrov sa nachádza severovýchodne od súostrovia Svalbard a od jeho hlavnej časti je oddelený úzkym prielivom Hinlopenstretet. Má rozlohu 14 443 km², pričom približne 75 % jeho povrchu pokrývajú ľadovce Vestfonna (2 511 km²) a Austfonna (8 120 km²).
náhľad|Poloha ostrova
Severovýchodná zem je rozdelená na päť regiónov: Zem Haralda V., Zem Gustava Adolfa, Zem Gustava V., Zem Orvina a Zem princa Oscara. Ľadovec Vestfonna pokrýva celé územie Zeme Gustava V., zatiaľ čo Austfonna pokrýva celú Zem Haralda V. a väčšiu časť území Zeme Gustava Adolfa a Zeme Orvina. Zem princa Oscara je takmer úplne bez ľadu, s výnimkou malej ľadovej čiapky Ahlmannfonna.

Celý ostrov je súčasťou prírodnej rezervácie Nordaust-Svalbard.

## Dejiny
Ostrov bol objavený v 17. storočí, keď anglickí a holandskí veľrybári často využívali prieliv Hinlopenstretet na lov. Hlavné črty ostrova boli dobre známe už okolo roku 1700. Holandská mapa z roku 1710, ktorá sa neskôr ukázala ako pozoruhodne presná, označila ostrov názvom *Noord Ooster Land* (v preklade „*Severovýchodná zem*“).

Názov Nordaustlandet vznikol ako nórsky preklad pôvodného holandského pomenovania po uzavretí Špicbergskej zmluvy v roku 1920. V priebehu 20. rokov 20. storočia uskutočnili vedci z Oxfordskej univerzity viacero arktických expedícií na ostrove, pričom prvá z nich dorazila v roku 1923. Tieto expedície významne prispeli k podrobnému zmapovaniu územia a k rozvoju poznatkov o geológii a glaciológii ostrova.

Od roku 1973 je Severovýchodná zem súčasťou prírodnej rezervácie Nordaust-Svalbard.

## Fauna a flóra
### Fauna
[náhľad|[Kolónia (ekológia)|Kolónia mrožov na ostrove]]
Severné pobrežie ostrova je bohaté na vtáčie útesy a hniezdiská, kde hniezdi množstvo druhov morských vtákov. Medzi najbežnejšie patria fulmare ľadové (*Fulmarus glacialis*), čajky bledé (*Larus hyperboreus*), čajky trojprsté (*Rissa tridactyla*), alky malé (*Alle alle*) a alky hrubozobé (*Uria lomvia*).

Ľadové medvede (*Ursus maritimus*) sa na ostrove môžu vyskytovať počas celého roka a je možné ich vidieť prakticky kdekoľvek. Zo zástupcov morských cicavcov sa tu nachádzajú tulene krúžkované (*Pusa hispida*), tulene bradaté (*Erignathus barbatus*), mrože (*Odobenus rosmarus*), vráskavce minke (*Balaenoptera acutorostrata*) a bieluhy (*Delphinapterus leucas*).

Na ostrove žije aj malá populácia sobov, ktoré sa pohybujú v nezamrznutých častiach Severovýchodnej zeme. Bežným obyvateľom je aj polárna líška (*Vulpes lagopus*). V početných jazerách a vodných tokoch sa vyskytuje sivoň alpský (*Salvelinus alpinus*).
náhľad|Severovýchodná zem
### Flóra
Viac než tri štvrtiny ostrova sú trvalo pokryté ľadom, čo výrazne obmedzuje priestor pre rozvoj vegetácie. Len približne 1 % povrchu ostrova pokrýva bohatšia trávnatá vegetácia. Väčšina územia patrí do arktickej polárnej púštnej zóny. Medzi rastlinami, ktoré sa na ostrove vyskytujú, patria napríklad *Luzula confusa* a *Luzula nivalis*.

## Referencie

Kategória:Svalbard
Kategória:Ostrovy Nórska
Soľná baňa (rozlišovacia stránka)

**Soľná baňa** môže byť:

* baňa na ťažbu prírodných ložísk soli z podzemia, pozri soľná baňa
** Soľná baňa Bochnia
** Soľná baňa Wieliczka

**Soľná Baňa** môže byť:
* mestská časť mesta Prešov, pozri Soľná Baňa
Montparnasse

**Montparnasse** môže byť:

* 53. štvrť v Paríži, pozri, pozri Quartier du Montparnasse
* cintorín v 14. parížskom obvode, pozri Cimetière du Montparnasse
* francúzsky film z roku 2009, pozri Montparnasse (film z roku 2009)
* francúzsky film z roku 1929, pozri Montparnasse (film z roku 1929)
1,8-diazabicyklo(5.4.0)undec-7-én

**1,8-diazabicyklo[5.4.0]undec-7-én**, známejší ako **DBU**, je chemická zlúčenina, ktorá patrí medzi amidíny. Používa sa v organickej syntéze ako katalyzátor, komplexujúci ligand a ako nenukleofilná zásada.

## Syntéza
DBU možno syntetizovať v troch krokoch z kaprolaktámu a akrylonitrilu. Akrylonitril najprv podstupuje adíciu na dusíkový atóm kaprolaktámu, čím vzniká *N*-(2-kyanoetyl)-kaprolaktám. Ten sa následne hydrogenuje za vzniku *N*-aminopropyl-kaprolaktámu a nakoniec dochádza k intramolekulárnej karbonylovej kondenzácii za vzniku imínu. Frakčnou destiláciou sa nakoniec odstráni voda.

## Výskyt
Aj keď všetok komerčne dostupný DBU je vyrábaný synteticky, je možné ho izolovať z hubky *[[Niphates digitalis]]*. Bolo navrhnuté, že biosyntéza DBU začína z adipaldehydu a 1,3-diaminopropánu.
stred|náhľad|474x474bod|Navrhnutá dráha syntézy DBU v hubkách.

## Použitie
DBU sa používa:

* ako činidlo v organickej chémii, kde sa používa ako ligand a zásada. Ak funguje ako zásada, k protonizácii dochádza na imínovom atóma dusíka. Lewisove kyseliny sa pripájajú na ten istý atóm dusíka.
* ako katalyzátor, napríklad pri vytvrdzovaní epoxidových živíc a polyuretánu.
* pri separácii fullerénov v spojení s trimetylbenzénom. DBU reaguje s C<sub>70</sub> a väčšími fullerénmi, ale nie s C<sub>60</sub>.
* ako dehydrohalogenačné činidlo.

## Referencie

## Pozri aj
* [1,5-diazabicyklo[4.3.0]non-5-én](https://sk.wikipedia.org/wiki/1%2C5-diazabicyklo%284.3.0%29non-5-%C3%A9n)
* DABCO

## Iné projekty

## Zdroj

Kategória:Amidíny
Kategória:Reagencie pre organickú chémiu
Brestový potok (prítok Cirochy)

**Brestový potok** je potok v regióne Zemplín v subregióne Horný Zemplín, na území obce Stakčín v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Cirochy. Od sútoku zdrojníc po ústie má dĺžku . Rád toku VII. 
## Sútok zdrojníc
Vodný tok *Brestový potok* sa začína v severovýchodnej časti územia obce Stakčín v katastrálnom území Ruské (intravilán niekdajšej obce Ruské zanikol zatopením vodnou nádržou Starina) v lesnom extraviláne v okrese Snina v Prešovskom kraji  v   na severozápadnom úbočí lesa *Pod Postojom*; od sútoku zdrojníc po ústie má dĺžku . Severná zdrojnica pramení v  v lesnom extraviláne obce Stakčín v jej katastrálnom území Ruské vo vzdialenosti  od slovensko – poľskej štátnej hranice; má dĺžku . Rovnako dlhá východná zdrojnica pramení v  v lesnom extraviláne obce Stakčín v jej katastrálnom území Ruské vo vzdialenosti  od slovensko – poľskej štátnej hranice, obmýva úpätie lesa *Pod Postojom*; má dĺžku .
## Opis toku
*Brestový potok* tečie od sútoku zdrojníc juhozápadným smerom cez lesný extravilán obce Stakčín v jej katastrálnom území Ruské, obmýva severozápadné svahy lesa *Pod Postojom*, v  priberá ľavostranný bezmenný prítok, v  priberá pravostranný bezmenný prítok, vyteká z lesa do poľnohospodárskeho extravilánu, v  priberá ľavostranný prítok Michalcov potok odvodňujúci les *Záloma*. Meandruje, mení smer na západ, v  priberá pravostranný bezmenný prítok, v  ústi v poľnohospodárskom extraviláne katastrálneho územia Ruské na území obce Stakčín do Cirochy ako jej ľavostranný prítok. Cirocha ďalej ústi do Laborca. *Brestový potok* patrí do okresu Snina v Prešovskom kraji. Pramení, preteká a ústi do vodného toku Cirocha na území obce Stakčín v katastrálnom území Ruské. Vodný tok sa nachádza v geomorfologickom celku Bukovské vrchy v geomorfologickom podcelku Bukovce. Vodný tok má okrem Michalcovho potoka ešte tri bezmenné prítoky. 

## Pôvod názvu
Prvá zložka názvu vodného toku reflektuje vo svojom názve výskyt charakteristického stromového porastu niektorého botanického druhu *brest* (latinsky *Ulmus*) z rodu listnatých stromov z čeľade *brestovité (Ulmaceae)* v povodí pomenúvaného potoka rozšíreného o formant prídavného mena *-ov-ý*. Zo slova *brestový* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Brestový potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Brestový potok* bol štandardizovaný v roku 1990. V množine slovenskej hydronymie vodných tokov hydronymum *Brestový potok* nie je jedinečným hydronymom; na Slovensku sú štyri vodné toky s týmto štandardizovaným názvom, okrem toho sú tri vodné toky s názvom *Brestovský potok* (september 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Kategória:Stakčín
Kategória:Povodie Cirochy
Nemečiansky potok (prítok Hlavinky)

**Nemečiansky potok** je vodný tok v Podunajskej pahorkatine na území okresu Topoľčany. Je to pravostranný prítok Hlavinky v povodí rieky Nitry s dĺžkou približne 3,8 km a je tokom VI. rádu.

## Priebeh toku
Potok pramení vo výbežku Podunajskej pahorkatiny, v geomorfologickom podcelku Nitrianska pahorkatina a jej časti Bojnianska pahorkatina, v lokalite Podháj, v nadmorskej výške približne  Od prameňa v poli poľnohospodársky využívanej oblasti tečie juhovýchodným smerom. Zakrátko križuje cestu II/499 a lemovaný úzkym pásom vegetácie vedie neosídleným územím lokalitou Pod Nemečkami. Nasleduje Kičina, Nemečky a Pri kaplnke, kde križuje cestu do Krtoviec. Juhovýchodným smerom sa dostáva do blízkosti vodnej nádrže Krtovce, nad ktorou sa, južne od Krtoviec, v nadmorskej výške približne , vlieva pravostranne do Hlavinky, prítoku Radošinky. Potok patrí do širšieho povodia rieky Váh.

Potok pramení a na hornom toku preteká územím obce Vozokany, následne prechádza do katastra obce Nitrianska Blatnica a napokon na územie Krtoviec, všetky v okrese Topoľčany v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska pahorkatina, Bojnianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Topoľčany
Kategória:Vozokany (okres Topoľčany)
Kategória:Nitrianska Blatnica
Kategória:Krtovce
DBU

**DBU** môže byť:

* chemická zlúčenina, pozri [1,8-diazabicyklo[5.4.0]undec-7-én](https://sk.wikipedia.org/wiki/1%2C8-diazabicyklo%285.4.0%29undec-7-%C3%A9n)
* dánsky futbalový zväz, pozri Dansk Boldspil-Union
Hopen

náhľad|upright|Ostrov Hopen

**Hopen** je malý, odľahlý ostrov ležiaci južne od Svalbardu. Nachádza sa na ňom meteorologická stanica, ktorá je trvalo obývaná počas celého roka.

## Geografia
Hopen je dlhý a úzky ostrov s rozlohou približne . Má dĺžku  a jeho šírka väčšinou nepresahuje .

## Dejiny
Ostrov Hopen mohol byť objavený už v roku 1596 Willemom Barentsom alebo inými veľrybármi začiatkom 17. storočia. Za pravdepodobného objaviteľa sa považuje Thomas Marmaduke z Hullu, ktorý v roku 1613 pomenoval ostrov Hopen (*Hope Island*) podľa svojej lode *Hopewell*. Na začiatku 20. storočia vykonával nórsky odborník na rybolov Thor Iversen systematický výskum a mapovanie ostrova. V tom období tu nórski lovci niekoľkokrát prezimovali.

Počas rokov 1943 – 1944 zriadilo nemecké letectvo na ostrove vojnovú meteorologickú stanicu *Svartisen* na mieste, kde Nóri po druhej svetovej vojne postavili vlastnú meteorologickú stanicu. Tá je stále v prevádzke a má trvalý štvormiestny personál.
[náhľad|[Meteorologická stanica na ostrove]]

## Fauna a flóra
Fauna ostrova Hopen je na arktické podmienky prekvapivo bohatá. Na strmých pobrežných útesoch hniezdia rozsiahle kolónie morských vtákov. Hniezdia tu napríklad alky hrubozobé (*Uria lomvia*), čajky trojprsté (*Rissa tridactyla*) a fulmare ľadové (*Fulmarus glacialis*). Vďaka vysokému počtu hniezdiacich vtákov je Hopen jedným z najvýznamnejších ostrovov pre morské vtáky v Barentsovom mori. Ľadovce zo severovýchodu často prinášajú k ostrovu polárne medvede (*Ursus maritimus*). Flóra ostrova je obmedzená len na niekoľko priaznivých miest, väčšina ostrova je neúrodná.

## Obyvateľstvo
Na ostrove sa nachádza malá meteorologická stanica, ktorú trvalo obývajú štyria pracovníci.

## Referencie

## Iné projekty

Kategória:Svalbard
Kategória:Ostrovy Nórska